Source: http://www.aks.sk/aktualne-informacie?start=28
Timestamp: 2019-11-22 20:49:25+00:00
Document Index: 11144618

Matched Legal Cases: ['§ 34', '§ 35', '§ 6', '§ 11', '§ 11', '§ 11', '§ 11', '§ 6', '§ 11']

Upravuje sa § 34 ods. 3 zákona č. 34/2002 Z.z. o nadáciách, ktorý ustanovuje povinnosť nadácie mať účtovnú závierku a výročnú správu overenú štatutárnym audítorom, ak
a) príjem verejných prostriedkov a podielov zaplatenej dane v účtovnom období, za ktoré je účtovná závierka zostavená, presiahne 200 000 eur, alebo
b) všetky príjmy nadácie v účtovnom období, za ktoré je účtovná závierka zostavená, presiahnu 500 000 eur; tým nie je dotknutá povinnosť overenia účtovnej závierky podľa osobitného predpisu.
Toto ustanovenie sa prvýkrát použije pri overení účtovnej závierky a výročnej správy zostavenej k 31. decembru 2018.
Upravuje sa § 35 zákona o nadáciách, kde dochádza ku zmene termínu pre vypracovanie výročnej správy nadácie a termínu jej uloženia do registra účtovných závierok. Nadácia je po skončení kalendárneho roka povinná vypracovať výročnú správu v lehote určenej správnou radou alebo nadačnou listinou najneskôr do 30. júna nasledujúceho kalendárneho roka. Výročná správa sa má následne uložiť do verejnej časti registra účtovných závierok najneskôr do 15. júla.
Register nadácií sa mení na informačný systém verejnej správy, do ktorého sa zapisujú zákonom ustanovené náležitosti týkajúce sa nadácií, pričom sa člení na verejnú časť a neverejnú časť.
V § 6 ods. 3 sa rozširuje zoznam listiny, ktoré musia byť k návrhu na zápis nadácie do registra nadácií pripojené o písomné vyhlásenie zakladateľa o konečnom užívateľovi výhod s údajmi uvedenými v § 11 ods. 2 zákona.
„K návrhu na zápis nadácie do registra nadácií musí byť priložená nadačná listina v dvoch vyhotoveniach, písomné vyhlásenie správcu o splatení peňažného vkladu zakladateľom, písomné vyhlásenie zakladateľa, že do nadačného imania vkladá nehnuteľnosť a písomné vyhlásenie zakladateľa o konečnom užívateľovi výhod s údajmi podľa § 11 ods. 2; pravosť podpisu správcu nadácie na písomnom vyhlásení musí byť úradne osvedčená a výpis z registra trestov správcu nadácie nesmie byť starší ako tri mesiace.“
Podľa § 11 ods. 1 zákona do verejnej časti registra nadácií sa zapisuje:
Podľa § 11 ods. 2 zákona do neverejnej časti registra nadácií sa zapisujú identifikačné údaje o konečnom užívateľovi výhod v rozsahu meno, priezvisko, rodné číslo alebo dátum narodenia, ak rodné číslo nebolo pridelené, adresa trvalého pobytu alebo iného pobytu, štátna príslušnosť a druh a číslo dokladu totožnosti alebo okruh osôb, ktoré sa považujú za konečného užívateľa výhod, a údaje, ktoré zakladajú postavenie konečného užívateľa výhod podľa osobitného predpisu (§ 6a ods. 1 písm. c) zákona č. 297/2008 Z. z.)
Uvedený zápis však nenahrádza povinnosť vykonať zápis konečného užívateľa výhod partnera verejného sektora do registra podľa osobitného predpisu (Zákon č. 315/2016 Z. z. o registri partnerov verejného sektora).
V zmysle prechodného ustanovenie k úprave účinnej od 1. novembra 2018 je nadácia, ktorá vznikla do 31. októbra 2018, je povinná do 31. decembra 2019 podať návrh na zápis údajov o konečnom užívateľovi výhod podľa § 11 ods. 2 v znení účinnom od 1. novembra 2018.
Prečítané: 6220x
Nové pravidlá EÚ na ochranu osobných údajov